pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด.พม. เป็นประธานพิธีปิดการประชุมวิชาการอาเซียน ภายใต้หัวข้อ “เราจะไม่ทิ้งใครไว้ข้างหลัง” (Leaving No One Behind)
วันจันทร์ที่ 2 ตุลาคม 2560
ปลัด.พม. เป็นประธานพิธีปิดการประชุมวิชาการอาเซียน ภายใต้หัวข้อ “เราจะไม่ทิ้งใครไว้ข้างหลัง” (Leaving No One Behind)
ปลัด.พม. เป็นประธานพิธีปิดการประชุมวิชาการอาเซียน ภายใต้หัวข้อ “เราจะไม่ทิ้งใครไว้ข้างหลัง” (Leaving No One Behind) เน้นย้ําความจําเป็นในการร่วมมืออย่างแข็งขันเพื่อลดความเหลื่อมล้ําและบรรลุเป้าหมายการพัฒนาที่ยั่งยืน (Sustainable Development Goals: SDG)
เมื่อวันที่ 29 ก.ย. 60เวลา 16.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีปิดการประชุมวิชาการระดับภูมิภาคอาเซียน เนื่องในโอกาสการเฉลิมฉลอง 50 ปี การก่อตั้งอาเซียน ภายใต้หัวข้อ "เราจะไม่ทิ้งใครไว้ข้างหลัง” (Leaving No One Behind) โดยมีผู้เข้าร่วมประชุมจํานวน 170 คน ประกอบด้วย ผู้แทนในระดับเจ้าหน้าที่อาวุโสจากประเทศสมาชิกอาเซียน ผู้แทนจาก UNICEF องค์กรภาคประชาสังคม สํานักเลขาธิการอาเซียน ผู้เชี่ยวชาญ และผู้มีส่วนเกี่ยวข้อง ณ โรงแรมฮอลิเดย์อินน์ สุขุมวิท 22 กรุงเทพฯ
นายไมตรีกล่าวว่า การดําเนินการตามเป้าหมายการพัฒนาที่ยั่งยืน (Sustainable Development Goals: SDGs) เป็นเป้าหมายและเครื่องมือในการดําเนินงาน ทั้งนี้ SDGs ได้กําหนดให้คนเป็นศูนย์กลางของการพัฒนา และทําให้ผู้คนจากประเทศต่างๆ ที่มีความแตกต่างหลากหลาย ประสานพลังกันเพื่อนําไปสู่อนาคตที่มีความมั่นคง มั่งคั่ง และยั่งยืน แต่อย่างไรก็ตาม ความท้าทายที่สําคัญที่ประเทศสมาชิกอาเซียนส่วนใหญ่กําลังเผชิญอยู่ คือ เรื่องความเหลื่อมล้ํา ซึ่งเป็นที่มาของปัญหาทางสังคมต่างๆ เช่น ความยากจน การแย่งชิงทรัพยากรต่าง ๆ และอาจเป็นต้นตอของปัญหาทางสังคมที่ขยายวงและซับซ้อนมากขึ้น
นายไมตรีกล่าวเพิ่มเติมว่า กระทรวง พม. ในฐานะหน่วยงานรับผิดชอบหลักภายในประเทศ ได้นําเสนอ 3 แนวทางการแก้ไขปัญหาความเหลื่อมล้ําดังกล่าว ดังนี้ 1) การมีและบังคับใช้กฎหมายที่มีประสิทธิผล เพื่อส่งเสริมธรรมาภิบาล ความสํานึกรับผิดชอบ และความโปร่งใส ในการบริหารจัดการภาครัฐ ทั้งนี้ สําหรับประเทศไทย ได้มีการตรากฏหมายหลายฉบับเพื่อลดความเหลื่อมล้ําทางสังคม อาทิ การเร่ร่อนขอทาน การค้ามนุษย์ความรุนแรงต่อสตรีและเด็ก และความเสมอภาคทางเพศ 2) การเสริมพลังและการพัฒนาคนในทุกระดับ โดยเฉพาะอย่างยิ่งกลุ่มผู้ด้อยโอกาสต่างๆ สําหรับประเทศไทย ได้มีการออกมาตรการต่างๆ ที่เกี่ยวข้อง เช่น การเพิ่มเบี้ยสวัสดิการผู้สูงอายุและเบี้ยสวัสดิการคนพิการ และเงินอุดหนุนเด็กแรกเกิดเพื่อเป็นหลักประกันว่าเด็กที่เกิดในครอบครัวยากจนจะได้รับการดูแลที่ดีเพื่อให้มีพัฒนาการที่เหมาะสมในช่วง 1,000 วันแรก และ 3) การส่งเสริมความร่วมมือและการประสานงานเพื่อจัดการกับความท้าทายและประเด็นปัญหาใหม่ๆ ทั้งนี้ ประเทศไทย ในฐานะผู้ประสานงานของอาเซียนในการส่งเสริมความเชื่อมโยงระหว่างวิสัยทัศน์ประชาคมอาเซียน พ.ศ.2568 กับ SDGs ได้เพียรพยายามอย่างยิ่งยวดในการส่งเสริมการพัฒนาที่ยั่งยืน โดยมีคนเป็นศูนย์กลางและการส่งเสริมหุ้นส่วนการพัฒนาในระดับโลกเพื่อการบรรลุ SDGs
"ทั้งนี้ เราต้องร่วมกันเดินหน้าต่อไป โดยเปี่ยมไปด้วยพลัง ความกระตือรือร้น และความมุ่งมั่น เพื่อร่วมกันทําให้เป้าหมายการพัฒนาที่ยั่งยืนบรรลุผล เพื่ออนาคตของลูกหลาน และเพื่อความยั่งยืนทางสิ่งแวดล้อม”นายไมตรีกล่าวในตอนท้าย
รัฐบาลไทย-ข่าวทำเนียบรัฐบาล-พม. รับมอบหน้ากากอนามัยแบบผ้า 10,000 ชิ้น จาก ปตท. เพื่อแจกให้ผู้สูงอายุในความดูแลทั่วประเทศ ช่วยป้องกันไวรัสโควิด-19 [กระทรวงการพัฒนาสังคมและความมั่นคงของมนุษย์]
วันพฤหัสบดีที่ 2 เมษายน 2563
พม. รับมอบหน้ากากอนามัยแบบผ้า 10,000 ชิ้น จาก ปตท. เพื่อแจกให้ผู้สูงอายุในความดูแลทั่วประเทศ ช่วยป้องกันไวรัสโควิด-19 [กระทรวงการพัฒนาสังคมและความมั่นคงของมนุษย์]
พม. รับมอบหน้ากากอนามัยแบบผ้า 10,000 ชิ้น จาก ปตท. เพื่อแจกให้ผู้สูงอายุในความดูแลทั่วประเทศ ช่วยป้องกันไวรัสโควิด-19
เมื่อวันที่ 1 เม.ย. 63 เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ และคณะผู้บริหาร ร่วมรับมอบหน้ากากอนามัยแบบผ้า จํานวน 10,000 ชิ้น จากนายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน ) พร้อมด้วยนางปิยดา จงพยุหะ ผู้ช่วยกรรมการผู้จัดการใหญ่บริหารชื่อเสียงองค์กรและกิจการเพื่อสังคม และนางอัจฉริยา เจริญศักดิ์ ผู้จัดการฝ่ายกิจการเพื่อสังคมเพื่อมอบให้ผู้สูงอายุที่อยู่ในความดูแลของสถานสงเคราะห์ภายใต้สังกัดกรมกิจการผู้สูงอายุ (ผส.) ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติ กล่าวว่า ปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ส่งผลกระทบต่อประชาชนในวงกว้างอย่างต่อเนื่อง โดยเฉพาะกลุ่มเป้าหมายของกระทรวง พม. ตั้งแต่เด็ก เยาวชน คนพิการ ผู้สูงอายุ และผู้ด้อยโอกาสในสังคม ในวันนี้ (1 เม.ย. 63) ตนได้รับมอบหน้ากากอนามัยแบบผ้า จํานวน 10,000 ชิ้น จากนายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน ) พร้อมด้วยนางปิยดา จงพยุหะ ผู้ช่วยกรรมการผู้จัดการใหญ่ บริหารชื่อเสียงองค์กรและกิจการเพื่อสังคม และนางอัจฉริยา เจริญศักดิ์ ผู้จัดการฝ่ายกิจการเพื่อสังคม ซึ่งชมรมพลังไทยใจอาสา กลุ่ม ปตท. และมูลนิธิพลังที่ยั่งยืน ได้เชิญชวนพนักงานของบริษัท ปตท. จํากัด (มหาชน) ร่วมกันทําหน้ากากอนามัยจากผ้าขึ้น นอกจากนี้ บริษัท บ๊อบ 2005 จํากัด ได้ร่วมมอบหน้ากากอนามัยแบบผ้า จํานวน 57 ชิ้น และเจลแอลกอฮอล์ ขนาด 35 มิลลิลิตร จํานวน 49 ชิ้น โดยสิ่งของทั้งหมดจะมอบให้กรมกิจการผู้สูงอายุ นําไปส่งมอบให้แก่ผู้สูงอายุที่อยู่ในความดูแลของศูนย์พัฒนาการจัดสวัสดิการสังคมผู้สูงอายุ 12 แห่งทั่วประเทศ เพื่อเป็นการช่วยป้องกันการแพร่ระบาดของเชื้อไวรัสโควิด-19 สําหรับผู้สูงอายุ ซึ่งเป็นกลุ่มเปราะบางที่มีความเสี่ยงสูง และช่วยบรรเทาปัญหาการขาดแคลนหน้ากากอนามัยอีกทางหนึ่งด้วย
นายจุติ กล่าวเพิ่มเติมว่า ทั้งนี้ ศูนย์พัฒนาการจัดสวัสดิการสังคมผู้สูงอายุ มีภารกิจสําคัญในการพัฒนารูปแบบและแนวทางการจัดสวัสดิการสังคมสําหรับผู้สูงอายุอย่างมีมาตรฐาน การส่งเสริมและสนับสนุนระบบการดูแลผู้สูงอายุ รวมทั้งประสานความร่วมมือกับภาคีเครือข่าย ในการจัดระบบการดูแลและคุ้มครองทางสังคม อีกทั้งการจัดบริการสวัสดิการสังคมแก่ผู้สูงอายุ ทั้งนี้ ผู้ที่สนใจบริจาคสิ่งของเครื่องใช้อุปโภคบริโภคให้กับกลุ่มเป้าหมายของกระทรวง พม. สามารถบริจาคได้ที่ศูนย์รับบริจาคกระทรวง พม. หรือติดต่อศูนย์ช่วยเหลือสังคม สายด่วน พม. โทร.1300
รัฐบาลไทย-ข่าวทำเนียบรัฐบาล-กองทุนยุวสตาร์ทอัพ เดินหน้าเฟ้นหาผู้ประกอบการหน้าใหม่ ให้ทุนสูงสุด 1.5 ล้านบาท ภายใต้โปรแกรม “การเริ่มต้นสร้างธุรกิจนวัตกรรม (PRE-SEED)”
วันอังคารที่ 2 มิถุนายน 2563
กองทุนยุวสตาร์ทอัพ เดินหน้าเฟ้นหาผู้ประกอบการหน้าใหม่ ให้ทุนสูงสุด 1.5 ล้านบาท ภายใต้โปรแกรม “การเริ่มต้นสร้างธุรกิจนวัตกรรม (PRE-SEED)”
กองทุนยุวสตาร์ทอัพ เดินหน้าเฟ้นหาผู้ประกอบการหน้าใหม่ ให้ทุนสูงสุด 1.5 ล้านบาท ภายใต้โปรแกรม “การเริ่มต้นสร้างธุรกิจนวัตกรรม (PRE-SEED)”
ระหว่างวันที่ 14 - 15 พฤษภาคม 2563กองทุนยุวสตาร์ทอัพ (Youth Startup Fund) ภายใต้โครงการยุวชนสร้างชาติ กระทรวงการอุดมศึกษา วิทยาศาสตร์ วิจัยและนวัตกรรม ดําเนินการโดยสํานักงานนวัตกรรมแห่งชาติ (องค์การมหาชน) (NIA) และกองทุนพัฒนาผู้ประกอบการเทคโนโลยีและนวัตกรรม (TED Fund) จัดกิจกรรม Pitching ในรูปแบบ Social Distancingคัดเลือกผู้ประกอบการเทคโนโลยีและนวัตกรรม เข้าร่วมโครงการ “โปรแกรมการเริ่มต้นสร้างธุรกิจนวัตกรรม (Pre-Seed)” มูลค่าสนับสนุนทุนสูงสุด ตั้งแต่ 500,000 - 1,500,000 บาท
โปรแกรมการเริ่มต้นสร้างธุรกิจนวัตกรรม (Pre-seed Funding) ให้เงินสนับสนุนทุน มูลค่าตั้งแต่ 500,000 - 1,500,000 บาท แก่ทีมยุวสตาร์ทอัพ ซึ่งเป็นนิสิต และนักศึกษา ที่ศึกษาอยู่ในระดับปริญญาตรี ปริญญญาโท และปริญญาเอก หรือเป็นบัณฑิตที่จบใหม่ไม่เกิน 5 ปี เพื่อนําไปซื้อบริการด้านการทดสอบจากห้องวิจัยของมหาวิทยาลัย/สถาบันวิจัย ทั้งภาครัฐและเอกชน เพื่อพัฒนาต้นแบบซึ่งเป็นการพิสูจน์ความคิดใหม่ทั้งด้านเทคโนโลยีและด้านธุรกิจ และเพื่อช่วยเหลือและให้คําปรึกษาในการพัฒนาต้นแบบ ซึ่งเป็นการให้ทุนเพื่อพัฒนา POC ผ่านศูนย์บ่มเพาะภายใต้โครงการยุววิสาหกิจเริ่มต้น ได้รับการการรับรองจากสํานักงานนวัตกรรมแห่งชาติ (องค์การมหาชน)
กองทุนยุวสตาร์ทอัพ (Youth Startup Fund) ได้กําหนดระยะเวลาในการพิจารณาผู้ที่ยื่นข้อเสนอเข้ามา และประกาศผลผู้ผ่านการคัดเลือก ดังนี้
- ระยะที่ 1จะเริ่มพิจารณาโครงการและประกาศผลผู้ผ่านการคัดเลือกได้รับทุนสนับสนุน ในช่วง เดือนเมษายน-พฤษภาคม 2563
- ระยะที่ 2จะเริ่มพิจารณาโครงการและประกาศผลผู้ผ่านการคัดเลือกได้รับทุนสนับสนุน ในช่วง เดือนพฤษภาคม-มิถุนายน 2563
- ระยะที่ 3จะเริ่มพิจารณาโครงการและประกาศผลผู้ผ่านการคัดเลือกได้รับทุนสนับสนุน ในช่วง เดือนมิถุนายน-กรกฎาคม 2563
หากท่านสนใจเข้าร่วมโปรแกรมการสนับสนุนกองทุนยุวสตาร์ทอัพ สามารถติดตามข่าวสารได้ที่www.tedfund.most.go.th หรือโทรศัพท์ 02 333 3700 ต่อ 4072-4074
ข้อมูลข่าวโดย : กองทุนพัฒนาผู้ประกอบการเทคโนโลยีและนวัตกรรม (สกน.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กระทรวงเกษตรฯ ปรับลดขั้นตอนการรับรอง ‘เกษตรแปลงใหญ่’ เน้นเปิดกว้างและง่ายต่อการเข้าถึง
วันพฤหัสบดีที่ 19 มกราคม 2560
กระทรวงเกษตรฯ ปรับลดขั้นตอนการรับรอง ‘เกษตรแปลงใหญ่’ เน้นเปิดกว้างและง่ายต่อการเข้าถึง
กระทรวงเกษตรและสหกรณ์ ปรับลดขั้นตอนการรับรอง ‘เกษตรแปลงใหญ่’ เน้นเปิดกว้างและง่ายต่อการเข้าถึง
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ กล่าวว่า ตามที่กระทรวงเกษตรและสหกรณ์ได้ดําเนินงานโครงการเกษตรแปลงใหญ่ในปี 2559 ที่ผ่านมา มีแปลงใหญ่ทั้งสิ้น 600 แปลง พื้นที่ 1.538 ล้านไร่ เกษตรกร 96,554 ราย สําหรับในปี 2560 ได้กําหนดเป้าหมายอีกไม่น้อยกว่า 900 แปลง คือ มกราคม 400 แปลง และ พฤษภาคม 512 แปลง รวมทั้งสิ้น 1,512 แปลง ซึ่งในปี 2560 นี้ ต้องมีการปรับลดหลักการที่มีอยู่มาก ซึ่งพบว่าเป็นปัญหา เพื่อให้เกษตรกรเข้าใจง่ายขึ้น ทั้งนี้ รายงานความสําเร็จที่สามารถตรวจวัดผลผลิตและประเมินผลได้นั้นมี 480 แปลง จาก 600 แปลง คิดเป็น 92% ส่วนที่เหลืออยู่ระหว่างประเมินผลผลิต เนื่องจากยังไม่เก็บเกี่ยว
“การปรับปรุงขั้นตอนการรับรองการส่งเสริมการเกษตรแบบแปลงใหญ่นั้น ได้ลดขั้นตอนโดยแต่งตั้งคณะทํางานรับรองแปลง Single Command (ประธาน/เกษตรจังหวัด/เลขานุการ) ซึ่งจากเดิมที่ต้องผ่านอนุกรรมการพัฒนาการเกษตรและสหกรณ์ของจังหวัด โดยให้คณะทํางานรับรองแปลงได้รับรองและนําเสนออนุกรรมการฯ เพื่อรับทราบ อีกทั้ง ต้องมีฐานข้อมูลที่ชัดเจนทุกราย เพื่อให้เข้าถึงได้ง่ายขึ้น” พลเอกฉัตรชัย กล่าว
นายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมว่า การดําเนินงานแปลงใหญ่ที่ผ่านมามีหลักเกณฑ์ในการดําเนินงานซึ่งอาจเป็นข้อจํากัดในการขยายพื้นที่ เนื่องจากมีเกษตรกรต้องการเข้าร่วมแปลงใหญ่จํานวนมาก จึงได้มีการหารือร่วมกัน และสรุปหลักการของแปลงใหญ่ ดังนี้ 1. ง่ายต่อการเข้าถึง รวมตัวกันได้ จับเป็นกลุ่มผลผลิตเกษตรชนิดเดียวกัน ดําเนินการได้ทันที 2. ขนาดพื้นที่เหมาะสม ไม่จํากัดขนาดและจํานวนเกษตรกรที่เข้าร่วม 3. พัฒนาให้ถึงเป้าหมาย คือลดต้นทุน เพิ่มผลผลิต ขยายโอกาส 4. พื้นที่ไม่เหมาะสมตาม Agri Map สามารถรวมเป็นแปลงใหญ่ได้ และใช้เทคโนโลยีเข้าไปปรับพื้นที่ให้เหมาะสม 5. ยกระดับมาตรฐานผลผลิต เพิ่มประสิทธิภาพการผลิตให้สูงขึ้น 6. แหล่งน้ํา ตามความจําเป็นหรือความเหมาะสม 7. กระบวนการกลุ่ม คือ กลุ่มเดิม (สหกรณ์/วิสาหกิจชุมชน) กลุ่มย่อยทําแปลงใหญ่ได้ กรณีไม่มีกลุ่ม จะต้องมีการพัฒนาให้เกิดกลุ่มที่มีความเข้มแข็ง 8. Economy of scale ตัดสินด้วยเกณฑ์ของแหล่งทุน ขึ้นกับกิจกรรมที่กลุ่มขอรับการสนับสนุน และ 9. ความสมัครใจเป็นสมาชิกกลุ่มแปลงใหญ่ และดําเนินการภายใต้หลักเกณฑ์ เงื่อนไข และเป้าหมายของแปลงใหญ่
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-‘รมช.ประภัตร’นำทีมลุยเหนือ
วันจันทร์ที่ 23 ธันวาคม 2562
‘รมช.ประภัตร’นําทีมลุยเหนือ
‘รมช.ประภัตร’นําทีมลุยเหนือ เล็งสร้างคอกกักโคเชียงแสน ดันเป็นศูนย์กลางส่งออกที่ได้มาตรฐานก่อนส่งออกขายจีน
นายประภัตรโพธสุธน รัฐมนตรีช่วยว่าการกระทรวงเกษตรและสหกรณ์ พร้อมคณะ ตรวจเยี่ยมและสํารวจพื้นที่สร้างคอกกลาง และคอกกักโคในพื้นที่ภาคเหนือ อาทิ จ.ลําปาง จ.เชียงราย จ.เชียงใหม่ และ จ.ลําพูน เพื่อเตรียมรองรับโคขุนตามโครงการส่งเสริมการเลี้ยงโคขุนสร้างรายได้ให้กับเกษตรกร และตรวจเยี่ยมสถานที่ขนถ่ายโคทางเรือ อ.เชียงแสน จ.เชียงรายพร้อมกันนี้ได้ตรวจเยี่ยมฟาร์มโคขุน 4x4 ของนายมนูญ ภูกันงามโดยมี นายภาษเดช หงส์ลดารมภ์ รองผู้ว่าราชการจังหวัดเชียงราย ให้การต้อนรับ นายสัตวแพทย์สรวิศ ธานีโต อธิบดีกรมปศุสัตว์ นายสุรเดช สมิเปรม รองอธิบดีกรมปศุสัตว์ ดร.จูอะดี พงศ์มณีรัตน์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) และเกษตรกรจํานวน 200คนเข้าร่วมณ ฟาร์มโคขุน 4x4 หมู่ที่ 4 บ้านหนองสีแจ่ง ต.ศรีเมืองชุ่ม อ.แม่สาย จ.เชียงราย
นายประภัตร กล่าวว่า การลงพื้นที่ในครั้งนี้ เพื่อเป็นการชี้แจงแนวทางการขับเคลื่อนโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง ระหว่าง กรมปศุสัตว์ และ ธ.ก.ส.ในการส่งเสริมอาชีพเลี้ยงสัตว์ ได้แก่ โคเนื้อ กระบือ แพะเนื้อ และไก่พื้นเมือง ให้กับพี่น้องเกษตรกร จ.เชียงราย ได้รับทราบและสร้างความเข้าใจที่ตรงกัน ซึ่งจากการสอบถามความต้องการของเกษตรกร ส่วนใหญ่มีความต้องการเลี้ยงโคเนื้อ เนื่องจากมีรายได้ดีและเป็นอาชีพที่ทํากันอยู่แล้ว ดังนั้นจึงได้เน้นย้ําให้เกษตรกรที่จะเข้าร่วมโครงการทุกคนต้องมีความตั้งใจจริง โดยต้องรวมกลุ่มเป็นสหกรณ์การเกษตร กลุ่มเกษตรกร หรือวิสาหกิจชุมชน ซึ่ง ธ.ก.ส.สนับสนุนสินเชื่อคนละไม่เกิน 1 ล้านบาท ดอกเบี้ย 100 บาท/ปี เพื่อยกระดับชีวิตและความเป็นอยู่ของเกษตรกรผู้เลี้ยงโคเนื้อให้มีคุณภาพชีวิตที่ดีขึ้น และประกอบอาชีพการเลี้ยงสัตว์ อย่างมั่นคง มั่งคั่ง และยั่งยืนต่อไป
ทั้งนี้ ในการส่งออกไปยังต่างประเทศนั้น จะต้องมีคอกกักเพื่อการส่งออกเพื่อรองรับโคประมาณ 1,000 ตัว/คอกซึ่งจะต้องเป็นสถานกักสัตว์ที่มีองค์ประกอบที่ผ่านเกณฑ์พื้นฐานตามที่กรมปศุสัตว์กําหนด และได้รับรองมาตรฐานสินค้าเกษตร การปฏิบัติทางการเกษตรที่ดีสําหรับฟาร์มโคเนื้อ (GOOD AGRICULTURAL PRACTICE FOR BEEF CATTLE FARM)จาก มกอช. เพื่อสร้างความมั่นใจให้กับประเทศคู่ค้าด้านการควบคุมโรค และด้านมาตรฐานคอกกัก ให้เชื่อมั่นในสินค้าปศุสัตว์ไทย
“ปัจจัยที่สําคัญที่ทําให้โรคระบาดแพร่กระจายไปได้รวดเร็ว คือการเคลื่อนย้ายสัตว์และซากสัตว์ที่เป็นพาหะของโรคจากที่หนึ่งไปยังอีกที่หนึ่ง ดังนั้นคอกกลางและคอกกักจะต้องได้มาตรฐานปลอดโรค โดยแต่ละจังหวัดต้องมีคอกกลางเพื่อรวบรวมโคนํามาเลี้ยงขุนแล้วทําการจําหน่ายต่อให้กับผู้ประกอบการคอกกักเพื่อการส่งออกที่ขึ้นทะเบียนกับกรมปศุสัตว์ โดยคอกกักจะทําการเลี้ยงโคต่อประมาณ 60 วัน เพื่อให้ได้น้ําหนักประมาณ 500 กิโลกรัม พร้อมทําการกักโรค ตรวจสุขภาพ และจัดทําเอกสารเคลื่อนย้ายปัจจุบันธุรกิจส่งออกโคและกระบือมีชีวิตลุ่มน้ําโขงผ่านชายแดน อ.เชียงแสน มีมูลค่าการค้าค่อนข้างสูงดังนั้นจึงเตรียมพัฒนาพื้นที่ อ.เชียงแสน จัดตั้งเป็นศูนย์กลางคอกกักเพื่อการส่งออกของประเทศ ที่ได้มาตรฐาน เป็นที่ยอมรับของต่างประเทศ ต่อไป” นายประภัตร กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สมอ.ร่วมสนธิกำลังตำรวจ 191 จับกุม 3 ร้านค้าขายท่อไอเสียรถมอเตอร์ไซต์ไม่ได้มาตรฐาน
วันศุกร์ที่ 30 ธันวาคม 2559
สมอ.ร่วมสนธิกําลังตํารวจ 191 จับกุม 3 ร้านค้าขายท่อไอเสียรถมอเตอร์ไซต์ไม่ได้มาตรฐาน
สํานักงานมาตรฐานผลิตภัณฑ์อุตสาหกรรม ร่วมกับเจ้าหน้าที่ตํารวจ จับกุมร้านค้าจําหน่ายท่อไอเสียรถมอเตอร์ไซต์ไม่ได้มาตรฐาน ได้ผู้กระทําผิด 3 ราย ในเขตพื้นที่ดอนเมือง เขตคันนายาว และเขตมีนบุรี พบของกลางผิดกฎหมายและไม่ถูกต้องตามมาตรฐานบังคับ รวมกว่า 80 ท่อ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 10 – 16 กรกฎาคม 2563
วันศุกร์ที่ 17 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 10 – 16 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 10 – 16 กรกฎาคม 2563  พบการกระทําผิด จํานวน 782 คดี คิดเป็นเงินค่าปรับ 14 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 10-16 กรกฎาคม 2563) พบว่ามีการกระทําผิด จํานวน 782 คดี คิดเป็นเงินค่าปรับ 14 ล้านบาท โดยแยกเป็น สุรา จํานวน 464 คดี ค่าปรับ 4.10 ล้านบาท ยาสูบ จํานวน 219 คดี ค่าปรับ 3.47 ล้านบาท ไพ่ จํานวน 19 คดี ค่าปรับ 0.11 ล้านบาท น้ํามันและผลิตภัณฑ์น้ํามัน จํานวน 27 คดี ค่าปรับ 3.04 ล้านบาท น้ําหอม จํานวน 2 คดี ค่าปรับ จํานวน 0.003 ล้านบาท รถจักรยานยนต์ จํานวน 30 คดี ค่าปรับ จํานวน 2.31 ล้านบาท และสินค้าอื่น ๆ จํานวน 21 คดี ค่าปรับ 0.97 ล้านบาท โดยมีของกลางแยกเป็นน้ําสุรา จํานวน 2,644.215 ลิตร ยาสูบ จํานวน 8,141 ซอง ไพ่ จํานวน 471 สํารับ น้ํามันและผลิตภัณฑ์น้ํามัน จํานวน 75,735.000 ลิตร น้ําหอม จํานวน 100 ขวด รถจักรยานยนต์ จํานวน 53 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 16 กรกฎาคม 2563 พบว่ามีการกระทําผิด จํานวน 22,821 คดี คิดเป็นเงินค่าปรับ 391.31 ล้านบาท โดยแยกเป็น สุรา จํานวน 13,042 คดี ค่าปรับ 132.87 ล้านบาท ยาสูบ จํานวน 6,754 คดี ค่าปรับ 157.33 ล้านบาท ไพ่ จํานวน 487 คดี ค่าปรับ 7.09 ล้านบาท น้ํามันและผลิตภัณฑ์น้ํามัน จํานวน 1,019 คดี ค่าปรับ 39.56 ล้านบาท น้ําหอม จํานวน 53 คดี ค่าปรับ 1.36 ล้านบาท รถจักรยานยนต์ จํานวน 1,006 คดี ค่าปรับ จํานวน 25.07 ล้านบาท และสินค้าอื่น ๆ จํานวน 460 คดี ค่าปรับ 28.03 ล้านบาท โดยมีของกลางแยกเป็นน้ําสุรา จํานวน 1,289,151.500 ลิตร ยาสูบ จํานวน 430,202 ซอง ไพ่ จํานวน 61,362 สํารับ น้ํามันและผลิตภัณฑ์น้ํามัน จํานวน 2,478,880.000 ลิตร น้ําหอม จํานวน 43,010 ขวด รถจักรยานยนต์ จํานวน 1,134 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ก.ยุติธรรม จับมือหน่วยงานที่เกี่ยวข้องช่วยเหลือประชาชนสร้างความเป็นธรรมในสังคม
วันอังคารที่ 18 กรกฎาคม 2560
ก.ยุติธรรม จับมือหน่วยงานที่เกี่ยวข้องช่วยเหลือประชาชนสร้างความเป็นธรรมในสังคม
กระทรวงยุติธรรม จังหวัดกาญจนบุรีสํานักงานบังคับคดีจังหวัด ศูนย์ดํารงธรรมจังหวัด พัฒนาสังคมและความมั่นคงของมนุษย์จังหวัด
สํานักงานที่ดินจังหวัด และธนาคาร ธ.ก.ส. เพื่อหาทางออกเกี่ยวกับการแก้ปัญหาหนี้สิน
เมื่อวันอังคารที่ ๑๘ กรกฎาคม ๒๕๖๐ เวลา ฤ๙.๓๐ น.
นายคนอง รอดทอง ยุติธรรมจังหวัดกาญจนบุรี
ร่วมหารือกับนายณรงค์ รักร้อย รองผู้ว่าราชการจังหวัดกาญจนบุรี
สํานักงานบังคับคดีจังหวัด ศูนย์ดํารงธรรมจังหวัด พัฒนาสังคมและความมั่นคงของมนุษย์จังหวัด
สํานักงานที่ดินจังหวัด และธนาคาร ธ.ก.ส. เพื่อหาทางออกเกี่ยวกับการแก้ปัญหาหนี้สิน
กรณีนายพุฒ อินตรา ผูกคอตายหน้าทําเนียบ เนื่องจากการค้ําประกันเงินกู้ให้กับญาติ
แต่ไม่สามารถชําระหนี้ตามกําหนดเวลาเพราะมีฐานะยากจน ทําให้ถูกฟ้องร้องและยึดที่ดิน
ทั้งนี้จากการหารือ ธนาคาร ธ.ก.ส. ได้ยกหนี้ในส่วนของนายพุฒฯ เป็นเงินต้นพร้อมดอกเบี้ยจํานวน ๑๙๐,๐๐๐บาท
อีกทั้งเตรียมลงพื้นที่เพื่อหาแนวทางการช่วยเหลือและให้ความเป็นธรรมต่อไป
รัฐบาลไทย-ข่าวทำเนียบรัฐบาล-กระทรวงยุติธรรม ร่วมมือกับกระทรวงศึกษาธิการส่งเสริมการเรียนรู้กฎหมายให้กับนักเรียน
วันจันทร์ที่ 12 มีนาคม 2561
กระทรวงยุติธรรม ร่วมมือกับกระทรวงศึกษาธิการส่งเสริมการเรียนรู้กฎหมายให้กับนักเรียน
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะทํางานส่งเสริมการเรียนรู้กฎหมาย
ในวันจันทร์ที่ ๑๒ มีนาคม ๒๕๖๑ เวลา ๐๙.๓๐ น. ณ ห้องประชุมกระทรวงยุติธรรม ๔
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะทํางานส่งเสริมการเรียนรู้กฎหมาย
เพื่อหารือการกําหนดองค์ความรู้ด้านกฎหมายให้สอดคล้อง
กับหลักสูตรแกนกลางของกระทรวงศึกษาธิการ
เพื่อให้นักเรียนระดับชั้นประถมศึกษาตอนต้นจนถึงมัธยมศึกษาตอนปลาย
ได้รับรู้และเข้าใจกฎหมายเบื้องต้นที่สอดคล้องกับวัย และสามารถนําไปใช้ได้
ในชีวิตประจําวัน ทั้งนี้ จะได้ขยายผลไปยังการศึกษาระดับอาชีวศึกษา
การศึกษานอกระบบและการศึกษาตามอัธยาศัยต่อไป
รองปลัดกระทรวงยุติธรรม กล่าวว่า การสร้างความรู้และความเข้าใจ
ให้เด็กในเรื่องของกฎหมายไม่ได้มาจากการอ่านหนังสือเพียงอย่างเดียวเท่านั้น
แต่จะต้องมีกิจกรรม หรือกลวิธีอื่นๆ เช่น การใช้สื่อ
อินโฟกราฟฟิก หรือคลิปวิดีโอ เป็นต้น เพื่อดึงดูดและสร้างความเข้าใจให้กับเด็ก
โดยต้องคํานึงถึงความสอดคล้องกับช่วงอายุและพฤติกรรมความเสี่ยง
ที่อาจจะทําให้เด็กกระทําผิดหรือตกเป็นเหยื่อ
โดยอ้างอิงจากสถิติของกรมพินิจและคุ้มครองเด็กและเยาวชน
เพื่อกําหนดองค์ความรู้ด้านกฎหมายให้ตรงตามกลุ่มเป้าหมาย
ซึ่งจะช่วยกระตุ้นให้เด็กและเยาวชนไม่คิดจะกระทําความผิด
และป้องกันการเพิ่มปริมาณของการตกเป็นเหยื่อ
รัฐบาลไทย-ข่าวทำเนียบรัฐบาล-มาตรการคัดกรองที่ด่านช่องทางเข้า-ออกระหว่างประเทศ ทางอากาศบก และท่าเรือ มีลักษณะอย่างไร ??
วันอังคารที่ 19 พฤษภาคม 2563
มาตรการคัดกรองที่ด่านช่องทางเข้า-ออกระหว่างประเทศ ทางอากาศบก และท่าเรือ มีลักษณะอย่างไร ??
มาตรการคัดกรองที่ด่านช่องทางเข้า-ออกระหว่างประเทศ  มีลักษณะอย่างไร ??
Q : มาตรการคัดกรองที่ด่านช่องทางเข้า-ออกระหว่างประเทศ ทางอากาศบก และท่าเรือ มีลักษณะอย่างไร ??
A: กระทรวงสาธารณสุขได้เพิ่มมาตรการคัดกรองและเฝ้าระวังเพิ่มขึ้นเป็นพิเศษทุกด่านตั้งแต่วันที่ 3 ม.ค. 2563 จนถึงปัจจุบัน โดยตรวจคัดกรองอุณหภูมิของผู้เดินทางเข้าประเทศ จากประเทศที่มีการแพร่ระบาดของไวรัสโควิด-19 หากพบว่ามีไข้เกินกว่า 37.5 องศาเซลเซียส จะดําเนินการประเมินความเสี่ยง และให้มีการกักกันโรค หากมีอาการทางระบบทางเดินหายใจ
รัฐบาลไทย-ข่าวทำเนียบรัฐบาล-กสร. จับมือประธาน JCC หารือกฎหมายแรงงาน
วันพุธที่ 4 กรกฎาคม 2561
กสร. จับมือประธาน JCC หารือกฎหมายแรงงาน
กรมสวัสดิการและคุ้มครองแรงงาน ให้การต้อนรับประธานคณะกรรมการด้านแรงงานหอการค้าญี่ปุ่น (JCC) หารือความคืบหน้าปรับปรุงกฎหมายแรงงาน ประเด็น “อัตราค่าชดเชย 400 วัน”
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน เปิดเผยว่า เมื่อวันที่ 3 ก.ค. 2561 ได้ให้การต้อนรับ Mr. Yosuhiro Morita ประธานคณะกรรมการด้านแรงงานหอการค้าญี่ปุ่น (JCC) พร้อมคณะ ในโอกาสเข้าพบเพื่อหารือเกี่ยวกับความคืบหน้าในการปรับปรุงกฎหมายคุ้มครองแรงงาน โดยเฉพาะประเด็น การจ่ายค่าชดเชยในอัตรา 400 วัน ให้แก่ลูกจ้างที่ทํางานติดต่อกันครบ 20 ปีขึ้นไป ซึ่งทาง JCC มีความห่วงใยว่าสถานประกอบกิจการที่มีลูกจ้างจํานวนมากอาจเตรียมตัวเรื่องงบประมาณไม่ทัน ทั้งนี้ ได้ชี้แจงว่าการปรับปรุงกฎหมายดังกล่าวมุ่งยกระดับมาตรฐานการคุ้มครองแรงงานให้ลูกจ้างได้รับการคุ้มครองเพิ่มขึ้นและเป็นธรรม ต่อลูกจ้างที่ทํางานกับนายจ้างมาเป็นระยะเวลายาวนาน ซึ่งก่อนจะเสนอร่างกฎหมายดังกล่าว กสร. ได้จัดสัมมนาไตรภาคีเพื่อรับฟังความคิดเห็นจากผู้แทนฝ่ายนายจ้าง ลูกจ้าง และหน่วยงานที่เกี่ยวข้องรวมถึงรับฟังความคิดเห็นผ่านเว็บไซต์ของกรม ผลจากการรับฟังนายจ้าง ลูกจ้าง และผู้เกี่ยวข้องเห็นด้วยในประเด็นการเพิ่มอัตราค่าชดเชย ขณะนี้คณะกรรมการกฤษฎีกาได้ผ่านการตรวจพิจารณาร่างกฎหมายดังกล่าวแล้วและกสร. ได้ยืนยันร่างกฎหมายเพื่อให้สํานักงานคณะกรรมการกฤษฎีกาพิจารณาดําเนินการก่อนเสนอสภานิติบัญญัติแห่งชาติต่อไป
อธิบดีกสร. กล่าวต่อไปว่า นอกจากนี้ ยังได้ร่วมหารือเกี่ยวกับประเด็นความคืบหน้าการเตรียมความพร้อมการให้สัตยาบันอนุสัญญา ILO ฉบับที 98 ว่าด้วยสิทธิในการรวมตัวและการเจรจาต่อรอง ซึ่งประเทศไทยมีความพร้อมที่จะต้องมีการพัฒนาในการให้สัตยาบันดังกล่าว โดยจะต้องมีการปรับปรุงแก้ไขกฎหมายเพื่อให้สอดรับโดยเฉพาะประเด็นที่เกี่ยวข้องกับองค์กร สหภาพแรงงาน และสมาคมนายจ้างเป็นส่วนใหญ่ สําหรับกระบวนการในการเจรจาต่อรองเรื่องที่ต้องปรับปรุงกฎหมาย เช่น การขยายเวลาในการเจรจา เป็นต้น รวมไปถึงการลดอํานาจของภาครัฐในการแทรกแซงด้วย ซึ่งคาดว่าจะให้สัตยาบันได้ภายในปี 2562
“ผู้ประกอบการถือเป็นส่วนสําคัญในการให้ข้อคิดเห็นเกี่ยวกับกฎหมาย เพราะเป็นผู้มีส่วนได้ส่วนเสียที่จะต้องรับไปปฏิบัติ กสร.มีความยินดีที่จะชี้แจงรายละเอียดของกฎหมายและหารือร่วมกันถึงแนวทางในการดําเนินงานต่อไปเพื่อให้สถานประกอบกิจการเตรียมความพร้อมที่จะปฏิบัติตามกฎหมายดังกล่าว” อธิบดีกสร.กล่าว